ᱰᱟᱢᱟᱥᱠᱚᱥ

ᱰᱟᱢᱟᱥᱠᱚᱥ ᱫᱚ ᱥᱤᱨᱤᱭᱟ ᱨᱮᱱᱟᱜ ᱨᱟᱡᱽᱜᱟᱲ ᱠᱟᱱᱟ, ᱱᱚᱶᱟ ᱫᱚ ᱢᱤᱢᱤᱫ ᱫᱷᱟᱣ ᱡᱟᱥᱢᱤᱱ ᱱᱟᱜᱟᱨ ᱦᱚᱸ ᱠᱚ ᱢᱮᱛᱟᱜ ᱠᱟᱱᱟ ᱾ ᱱᱚᱶᱟ ᱫᱚ ᱥᱤᱨᱤᱭᱟ ᱨᱮᱱᱟᱜ ᱡᱚᱛᱚ ᱠᱷᱚᱱ ᱢᱟᱨᱟᱝ ᱱᱟᱜᱟᱨ ᱠᱟᱱᱟ, ᱡᱟᱦᱟᱸ ᱨᱮ ᱔ᱹ᱘ ᱢᱤᱞᱤᱭᱚᱱ ᱦᱚᱲ ᱠᱚ ᱛᱟᱦᱮᱱ ᱠᱟᱱᱟ ᱾ ᱰᱟᱢᱟᱥᱠᱚᱥ ᱫᱚ ᱡᱮᱜᱮᱛ ᱨᱮᱱᱟᱜ ᱟᱹᱰᱤ ᱢᱟᱨᱮ ᱱᱟᱜᱟᱨ ᱢᱩᱸᱫ ᱠᱷᱚᱱ ᱢᱤᱫ, ᱱᱤᱛ ᱦᱚᱸ ᱦᱚᱲ ᱠᱚ ᱛᱟᱦᱮᱸᱱ ᱠᱟᱱ ᱜᱮᱭᱟ ᱾ ᱦᱚᱲ ᱠᱚ ᱯᱟᱹᱛᱭᱟᱹᱣᱟ ᱵᱟᱝᱢᱟ  ᱰᱟᱢᱟᱥᱠᱚᱥ ᱨᱮ ᱦᱚᱲ ᱫᱚ ᱘᱐᱐᱐ BC ᱠᱷᱚᱱ ᱑᱐,᱐᱐᱐ BC (᱑᱒᱐᱐᱐ ᱥᱮᱨᱢᱟ ᱢᱟᱬᱟᱝ) ᱠᱷᱚᱱ ᱠᱚ ᱵᱟᱥᱟ ᱦᱮᱡ ᱟᱠᱟᱱᱟ ᱾

ᱞᱚᱠᱮᱥᱚᱱ
ᱰᱟᱢᱟᱥᱠᱚᱥ ᱫᱚ ᱢᱮᱰᱤᱴᱮᱨᱟᱱᱮᱭᱟᱱ ᱥᱟᱹᱢᱩᱸᱫᱽ ᱠᱷᱚᱱ ᱕᱐ ᱢᱟᱭᱤᱞ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ, ᱾ ᱱᱚᱶᱟ ᱫᱚ ᱟᱱᱴᱤᱼᱞᱮᱵᱟᱱᱚᱱ ᱵᱩᱨᱩ ᱵᱷᱤᱲᱟᱹᱣ ᱨᱮ ᱟᱥᱨᱟ ᱦᱟᱠᱟᱱᱟ ᱾

ᱠᱟᱹᱣᱰᱤ ᱟᱹᱨᱤ
ᱰᱟᱢᱟᱥᱠᱚᱥ ᱫᱚ ᱵᱮᱯᱟᱨ ᱨᱮᱱᱟᱜ ᱢᱩᱬ ᱴᱷᱟᱶ ᱠᱟᱱᱟ ᱾ ᱱᱚᱶᱟ ᱫᱚ ᱥᱩᱢᱩᱝ ᱨᱟᱹᱡᱽ ᱟᱹᱨᱤ ᱞᱟᱦᱟᱱᱛᱤ ᱟᱨ ᱫᱷᱚᱨᱚᱢ ᱞᱟᱦᱟᱱᱛᱤ ᱫᱚ ᱵᱟᱝ ᱱᱮᱵᱮᱛᱟᱨ (ᱢᱚᱰᱚᱨᱱ) ᱵᱮᱯᱟᱨ ᱦᱚᱸ ᱞᱟᱦᱟ ᱦᱟᱠᱟᱱᱟ ᱾ ᱟᱹᱰᱤᱜᱟᱱ ᱡᱤᱱᱤᱥ ᱠᱚ ᱜᱮ ᱰᱟᱢᱟᱥᱠᱚᱥ ᱨᱮ ᱛᱮᱭᱟᱨᱚᱜ ᱠᱟᱱᱟ, ᱥᱤᱨᱤᱭᱟ ᱨᱮᱱᱟᱜ ᱮᱢᱟᱱ ᱴᱷᱟᱶ ᱠᱚᱨᱮ ᱞᱮᱠᱟ ᱜᱮ ᱟᱨ ᱟᱨᱚᱵᱤᱭᱟᱱ ᱯᱮᱱᱤᱥᱩᱞᱟ ᱮᱢᱟᱱ ᱠᱚᱨᱮ ᱡᱤᱱᱤᱥ ᱥᱮᱱᱚᱜ ᱠᱟᱱᱟ ᱾ ᱑᱙᱕᱕ ᱥᱟᱞᱮ ᱠᱷᱚᱱ ᱡᱮᱡᱟᱹᱛᱤᱭᱟᱹᱨᱤ ᱦᱟᱴ ᱨᱮ ᱱᱟᱯᱟᱭ ᱵᱮᱯᱟᱨ ᱜᱮ ᱥᱚᱫᱚᱨ ᱟᱠᱟᱫᱼᱟ ᱾

ᱱᱟᱜᱟᱢᱟᱱ ᱴᱷᱟᱶ

ᱰᱟᱢᱟᱥᱠᱚᱥ ᱨᱮ ᱫᱚ ᱟᱹᱰᱤ ᱜᱟᱱ ᱱᱟᱜᱟᱢᱟᱱᱟᱜ ᱴᱷᱟᱶ ᱢᱮᱱᱟᱜᱼᱟ ᱟᱹᱰᱤ ᱥᱮᱫᱟᱭ ᱥᱚᱥᱱᱚᱜ ᱚᱠᱛᱚ ᱠᱷᱚᱱ ᱾ ᱱᱮᱵᱮᱛᱟᱨ ᱱᱟᱜᱟᱨ ᱞᱮᱵᱮᱞ ᱠᱷᱚᱱ ᱘ ᱯᱷᱩᱴ ᱞᱟᱛᱟᱨ ᱫᱚ ᱞᱟᱜ ᱦᱚᱸ ᱟᱹᱰᱤ ᱢᱩᱥᱠᱤᱞ ᱜᱮᱭᱟ ᱾ ᱰᱟᱢᱟᱥᱠᱚᱥ ᱨᱮᱱᱟᱜ ᱥᱤᱴᱟᱰᱮᱞ ᱫᱚ ᱢᱟᱨᱮ ᱱᱟᱜᱟᱨ ᱨᱮᱱᱟᱜ ᱮᱛᱚᱢᱼᱯᱟᱪᱮ ᱠᱚᱬ ᱨᱮ ᱢᱮᱱᱟᱜᱼᱟ ᱾ ᱵᱟᱵᱽ ᱥᱟᱨᱠᱤ ᱠᱩᱞᱦᱤ ᱫᱚ ᱦᱩᱰᱤᱧ ᱫᱚᱠᱟᱱ ᱠᱚᱛᱮ ᱯᱮᱨᱮᱡ ᱟᱠᱟᱱᱟ, ᱱᱚᱸᱰᱮ ᱜᱮ ᱠᱨᱤᱥᱛᱟᱱ ᱠᱩᱣᱟᱴᱚᱨ ᱵᱟᱵᱽ ᱛᱩᱢᱟ ᱢᱮᱱᱟᱜᱼᱟ ᱾ ᱢᱮᱫᱷᱟᱛ ᱯᱟᱥᱟ ᱥᱚᱣᱠ ᱦᱚᱸ ᱰᱟᱢᱟᱥᱠᱚᱥ ᱨᱮᱱᱟᱜ ᱢᱩᱬ ᱦᱟᱴ ᱠᱟᱱ ᱜᱮᱭᱟ, ᱡᱟᱦᱟᱸ ᱫᱚ ᱢᱮᱫᱷᱟᱛ ᱯᱟᱥᱟ ᱦᱟᱜ ᱧᱩᱢ ᱞᱮᱠᱟᱛᱮ ᱧᱩᱢ ᱟᱠᱟᱱᱟ ᱾ ᱵᱟᱽ ᱥᱟᱨᱠᱤ ᱠᱩᱞᱦᱤ (Bab Sharqi street) ᱢᱩᱪᱟᱹᱫ ᱨᱮ ᱟᱱᱟᱱᱤᱭᱟᱥ ᱵᱟᱥᱟ ᱢᱮᱱᱟᱜᱼᱟ, ᱡᱟᱦᱟᱸ ᱫᱚ ᱢᱤᱫ ᱚᱛ ᱵᱷᱤᱛᱤᱨ ᱚᱲᱟᱜ ᱛᱟᱦᱮᱸ ᱠᱟᱱᱟ ᱟᱱᱟᱱᱤᱭᱟᱥ ᱚᱲᱟᱜ ᱢᱮᱱᱛᱮ ᱠᱚ ᱢᱮᱛᱟᱜ ᱠᱟᱱᱟ ᱾ ᱩᱢᱟᱭᱟᱫᱽ ᱢᱚᱥᱡᱤᱫᱽ ᱫᱚ  ᱰᱟᱢᱟᱥᱠᱚᱥ ᱨᱮᱱᱟᱜ ᱜᱨᱟᱱᱰ ᱢᱚᱥᱡᱤᱫᱽ ᱢᱮᱱᱛᱮ ᱦᱚᱸ ᱠᱚ ᱵᱟᱰᱟᱭᱮᱫᱼᱟ, ᱡᱟᱦᱟᱸ ᱫᱚ ᱡᱮᱜᱮᱛ ᱨᱮᱱᱟᱜ ᱢᱟᱨᱟᱝ ᱢᱚᱥᱡᱤᱫᱽ ᱢᱩᱸᱫᱽ ᱠᱷᱚᱱ ᱢᱤᱫ ᱠᱟᱱᱟ ᱥᱟᱶᱛᱮ ᱢᱤᱫ ᱢᱟᱨᱮ  ᱤᱥᱞᱟᱢ ᱞᱟᱦᱟ ᱠᱷᱚᱱ ᱚᱦᱬᱮᱭᱮᱫ ᱴᱷᱟᱶ ᱠᱟᱱᱟ ᱾

ᱥᱮᱪᱮᱫ
ᱰᱟᱢᱟᱥᱠᱚᱥ ᱫᱚ ᱥᱤᱨᱤᱭᱟ ᱨᱮᱱᱟᱜ ᱢᱩᱬ ᱥᱮᱪᱮᱫ ᱛᱟᱞᱢᱟ ᱠᱟᱱᱟ ᱾ ᱱᱚᱸᱰᱮ ᱜᱮ ᱰᱟᱢᱟᱥᱠᱚᱥ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱢᱮᱱᱟᱜᱼᱟ, ᱡᱟᱦᱟᱸ ᱫᱚ ᱥᱤᱨᱤᱭᱟ ᱨᱮᱱᱟᱜ ᱢᱟᱨᱮ ᱟᱨ ᱢᱟᱨᱟᱝ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱟᱱᱟ ᱾ ᱵᱮᱥᱚᱨᱠᱟᱨ ᱵᱤᱨᱫᱟᱹᱜᱟᱲ ᱡᱷᱤᱡ ᱨᱮᱱᱟᱜ ᱫᱟᱣ ᱠᱚ ᱮᱢᱟᱫ ᱠᱚ ᱠᱷᱚᱱ ᱱᱚᱸᱰᱮ ᱟᱨᱦᱚᱸ ᱫᱷᱟᱨᱟᱯᱟᱥᱟ ᱵᱮᱥᱚᱨᱠᱟᱨᱤ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱚᱵᱮᱨᱮᱫ ᱠᱮᱫᱼᱟ ᱾
ᱚᱱᱟ ᱠᱚᱫᱚ ᱦᱩᱭᱩᱜ ᱠᱟᱱᱟ ᱺᱼ

ᱥᱤᱨᱤᱭᱟᱱ ᱵᱷᱟᱨᱪᱩᱣᱟᱞ ᱡᱮᱜᱮᱛ ᱵᱤᱨᱫᱟᱹᱜᱟᱲ (Syrian Virtual University)
ᱥᱟᱬᱮᱥ ᱟᱨ ᱴᱮᱠᱱᱚᱞᱚᱡᱤ ᱡᱮᱡᱟᱹᱛᱤᱭᱟᱹᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ (International University for Science and Technology)
ᱥᱤᱨᱤᱭᱟᱱ ᱵᱮᱥᱚᱨᱠᱟᱨᱤ ᱡᱮᱜᱮᱛ ᱵᱤᱨᱫᱟᱹᱜᱟᱲ (Syrian Private University)
ᱟᱨᱚᱵᱽ ᱡᱮᱡᱟᱹᱛᱤᱭᱟᱹᱨᱤ ᱡᱮᱜᱮᱛ ᱵᱤᱨᱫᱟᱹᱜᱟᱲ (Arab International University)
ᱠᱟᱞᱟᱢᱩᱱ ᱡᱮᱜᱮᱛ ᱵᱤᱨᱫᱟᱹᱜᱟᱲ (University of Kalamoon)
ᱭᱟᱨᱢᱩᱠ ᱵᱮᱥᱚᱨᱠᱟᱨᱤ ᱡᱮᱜᱮᱛ ᱵᱤᱨᱫᱟᱹᱜᱟᱲ (Yarmouk Private University)
ᱣᱟᱰᱤ ᱡᱮᱡᱟᱹᱛᱤᱭᱟᱹᱨᱤ ᱡᱮᱜᱮᱛ ᱵᱤᱨᱫᱟᱹᱜᱟᱲ (Wadi International University)

ᱪᱤᱛᱟᱹᱨ ᱜᱮᱞᱮᱨᱤ

ᱥᱟᱹᱠᱷᱭᱟᱹᱛ

 ᱮᱴᱟᱜ ᱣᱮᱵᱽᱥᱟᱭᱤᱴ ᱠᱚ 

eDamascus - Official website for Damascus
Damascus Online - Brief information about the city of Damascus
The 31 Places to Go in 2010 (The New York Times)

ᱛᱷᱚᱠ:ᱮᱥᱤᱭᱳ ᱪᱟᱸᱫᱚ ᱥᱟᱯᱟᱲᱟᱣ ᱒᱐᱑᱘